Læsø Kommune får ikke lov til at opsætte en af de store brune såkaldte turistoplysningstavler i Frederikshavn.

Tavlen skulle reklamere for Læsø Tangtage, men Vejdirektoratet har sagt nej til ønsket fra Læsø Kommune. Det er Udvalget for brune turistoplysningstavler i Region Nordjylland, der har indstillet, at ansøgningen ikke imødekommes, idet den ansøgte placering for tavlen i Frederikshavn ikke var beliggende ved en motorvej og ikke i nærheden af en frakørsel. Læsø Kommune har søgt om, at få turisttavlen sat op ved færgelejet i Frederikshavn. Det vil koste omkring 140.000 kroner for kommunen at få skiltet sat op, og selv om Udvalget for brune turistoplysningstavler i Region Nordjylland har sagt nej til ansøgningen, så har kommunen endnu ikke opgivet af få en turisttavle for Læsø Tangtage sat op i Frederikshavn. Læsø Kommune er klar med en ny ansøgning, og kommunen vil nu forsøge at få skiltet sat op ved motorvej ved frakørslen til Læsø.